Document ID: 32012R1192

KOMISIJOS REGLAMENTAS (ES) Nr. 1192/2012
2012 m. gruodžio 12 d.
kuriuo panaikinama Reglamentu (ES) Nr. 548/2012 nustatyta importuojamų iš Vietnamo siunčiamų ir deklaruojamų arba nedeklaruojamų kaip Vietnamo kilmės neužpildomų dujinių kišeninių žiebtuvėlių su akmenėliais registracija
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau - pagrindinis reglamentas), ypač į jo 14 straipsnį,
pasikonsultavusi su Patariamuoju komitetu,
kadangi:
1. Tyrimas dėl priemonių vengimo ir importuojamų produktų registracija
(1)
2012 m. birželio 26 d. Komisija Reglamentu (ES) Nr. 548/2012 (2) inicijavo tyrimą dėl galimo antidempingo priemonių, nustatytų Tarybos reglamentu (EB) Nr. 1458/2007 (3) importuojamiems Kinijos Liaudies Respublikos kilmės neužpildomiems dujiniams kišeniniams žiebtuvėliams su akmenėliais, vengimo importuojant iš Vietnamo siunčiamus neužpildomus dujinius kišeninius žiebtuvėlius su akmenėliais, deklaruojamus kaip Vietnamo kilmės arba ne. Pagal tą reglamentą taip pat nurodyta registruoti pirmiau minėtus importuojamus produktus.
(2)
Šis reglamentas neturi įtakos Reglamentu (ES) Nr. 548/2012 inicijuoto tyrimo išvadoms.
2. Registracijos panaikinimas
(3)
Baigia galioti importuojamiems Kinijos Liaudies Respublikos kilmės neužpildomiems dujiniams kišeniniams žiebtuvėliams su akmenėliais nustatytos antidempingo priemonės (4), todėl reikėtų neberegistruoti importuojamų iš Vietnamo siunčiamų neužpildomų dujinių kišeninių žiebtuvėlių su akmenėliais, deklaruojamų kaip Vietnamo kilmės arba ne,
PRIĖMĖ ŠĮ REGLAMENTĄ:
1 straipsnis
Muitinėms nurodoma nebevykdyti importo registracijos pagal Reglamento (ES) Nr. 548/2012 2 straipsnį.
2 straipsnis
Šis reglamentas įsigalioja 2012 m. gruodžio 14 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2012 m. gruodžio 12 d.

Labels: 3
1
4
18